Սաշուր Քալաշյան

Սաշուր Հրայրի Քալաշյան (, Լենինական), հայ ճարտարապետ։ ՀԽՍՀ վաստակավոր ճարտարապետ (1987)։ 2022 թվականից Գյումրու պատվավոր քաղաքացի։

Կենսագրություն 
1959 թվականին ավարտել է Երևանի պոլիտեխնիկական ինստիտուտը։ 1961-1972 թվականներին աշխատել է Հայպետնախագիծ (1964-1966 թվականներին, միաժամանակ՝ դասախոս Երևանի պոլիտեխնիկական ինստիտուտում), 1972-1975 թվականներին՝ Երևաննախագիծ ինստիտուտներում։ 1976-1994 թվականներին եղել է Գյումրիի գլխավոր ճարտարապետը, 1995-2000 թվականներին՝ Հայնախագիծ ինստիտուտի նախագծի գլխավոր ճարտարապետ, 2000 թվականից՝ փոխտնօրեն
։

Քալաշյանի համահեղինակությամբ նախագծվել և կառուցվել են՝

Երևանում
 Մեծ եղեռնի հուշահամալիրը, 1967 
 Հայոց ցեղասպանության թանգարան-ինստիտուտը, 1995 
Գյումրիում
 «Կումայրի» պետական պատմաճարտարապետական արգելոց-թանգարանը, 1980 թվական, ՀԽՍՀ պետական մրցանակ՝ 1985 
 Մանրամասն հատակագծման նախագիծ, 1990 
 Պատմաճարտարապետական հուշարձաններ Սերգեյ Մերկուրովի, Ասլամազյան քույրերի թանգարանների, մանկական ստեղծագործության կենտրոնի, տիկնիկային թատրոնի
 Ձիթողցյանների տան
 Ծաղիկյանների գարեջրի գործարանի

Համահեղինակ է Գյումրիի (1987, 2004 թվականներ), Շուշիի (1997) հեռանկարային զարգացման գլխավոր հատակագծերի, Գյումրիի «Նարեկ» բնակելի շրջանի (1989), «Կումայրիի» կենտրոնական հատվածի վերակառուցման (1991, 2004 թվականներ), Շիրակի մարզի տարածքային հատակագծման (2004), ՀՀ տարաբնակեցման գլխավոր (2001) նախագծերի, Արտաշատի գլխավոր հատակագծի (1967), Հայրենական պատերազմում (1941-1945 թվականներ) զոհված մարտիկների հուշարձանի (1968 թվական, Տաթև)։

Պարգևներ, մրցանակներ 
 Գյումրիի 1988 թվականի երկրաշարժի զոհերի հիշատակին նվիրված հուշահամալիրի նախագծի համար՝ 1-ին մրցանակ (խմբի ղեկավար, 2005 թվական)
 Երիտասարդ ճարտարապետների համամիութենական ստուգատեսի դափնեկիր (1968)
 Հանրապետական մրցույթների մրցանակներ
 «Ֆրիտյոֆ Նանսեն» միջազգային հիմնադրամի ոսկե հուշամեդալ (2005)

Պատկերասրահ

Ծանոթագրություններ

Արտաքին հղումներ 
 Սաշուր Քալաշյան 
 «Սաշուր Քալաշյան» հոդվածներ

Հայ ճարտարապետներ